Петер Хухел
Към Есента

Превод от немски: Венцеслав Константинов, —

chitanka.info

Когато коленичиш край гората,

с червена шума по косите,

долавяме тъгата на пейзажа,

прекършения смях

на окосените ливади,

уморения летеж на птиците

сред облаците на привечерта…

Долавяме смъртта,

сладостния плод на мъката,

узрял през лятото у нас

и напращял от семена.

Как прелестно е твоето умиране

в сянката на небесата,

как ликът ти се усмихва —

освободен и примирен…

1972

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.